CELEX: 62010CN0181
Language: et
Date: 2010-04-09 00:00:00
Title: Kohtuasi C-181/10: Eelotsusetaotlus, mille on esitanud Naczelny Sąd Administracyjny (Poola Vabariik) 9. aprillil 2010 — Emilian Kuć ja Halina Jeziorska-Kuć versus Dyrektor Izby Skarbowej w Warszawie

3.7.2010   
            
            
               ET
            
            
               Euroopa Liidu Teataja
            
            
               C 179/17
            
         Eelotsusetaotlus, mille on esitanud Naczelny Sąd Administracyjny (Poola Vabariik) 9. aprillil 2010 — Emilian Kuć ja Halina Jeziorska-Kuć versus Dyrektor Izby Skarbowej w Warszawie
   (Kohtuasi C-181/10)
   2010/C 179/29
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kaebuse esitajad: Emilian Kuć ja Halina Jeziorska-Kuć
   
      Vastustaja: Dyrektor Izby Skarbowej w Warszawie
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artikli 295 lõike 1 punktis 3 nimetatud kindla maksumääraga põllumajandustootjale, kes võõrandab varem põllumajandustegevuse eesmärgil kasutatud kinnisasjad, mille sihtotstarve on kohaliku omavalitsuse planeeringu järgi elamu- ja ärimaa, kuid mis olid soetatud põllumajandusliku sihtotstarbega kinnisasjadena (käibemaksuvabalt), on kohaldatav nimetatud direktiivi artikkel 16, mille kohaselt võib maksukohustuslase poolt tema ettevõtte vara hulka kuuluvate kaupade kasutamist isiklikuks tarbeks või nende kasutamist muul kui ettevõtluse eesmärgil käsitada kaubatarnena tasu eest, kui nendelt kaupadelt võis käibemaksu täielikult või osaliselt maha arvata?
            
         
               2.
            
            
               Kas direktiivi 2006/112/EÜ artikli 295 lõike 1 punktis 3 nimetatud kindla maksumääraga põllumajandustootjat, kes võõrandab põllumajandustegevuse eesmärgil kasutatud kinnisasjad, mille sihtotstarve on kohaliku omavalitsuse planeeringu järgi elamu- ja ärimaa, kuid mis olid soetatud põllumajandusliku sihtotstarbega kinnisasjadena (käibemaksuvabalt), tuleb käsitada maksukohustuslasena, kes on kohustatud tasuma nimetatud tehingutelt käibemaksu tavapärase korra alusel?
            
         
      (1)  ELT L 347, lk 1.